EXCLUSIV Gigi Becali laudă un jucător din Liga 1: "Fotbalist adevărat"
FCSB a pierdut rușinos cu Rapid București, scor 0-4, și a intrat în play-off-ul Superligii României la doar patru lungimi diferență față de giuleșteni (locul doi).
Roș-albaștrii au evoluat sâmbătă seară pe Arena Națională împotriva Rapidului din postura de echipă oaspete, după ce giuleștenii au închiriat cel mai mare stadion din țară pentru disputarea derby-ului din ultima etapă a sezonului regular.
Gigi Becali laudă un jucător din Liga 1: "Fotbalist adevărat"
Ermal Krasniqi, fotbalist dorit de Gigi Becali în fereastra de transferuri din iarnă, a înscris o dată în poarta FCSB-ului pe Arena Națională și a contribuit la golul lui Albion Rrahmani cu o pasă decisivă.
Întrebat dacă regretă că a ratat mutarea lui Krasniqi la FCSB, Gigi Becali a răspuns afirmativ și l-a caracterizat pe fotbalistul kosovar de la Rapid București drept un "fotbalist adevărat", prin prisma evoluțiilor de la giuleșteni.
"(n.r. Vă pare rău că nu l-ați luat pe Krasniqi?) Da. Acum, asta e. Rămâne într-un fel un regret că e fotbalist adevărat", a spus Gigi Becali pentru PRO TV și Sport.ro.
De când a semnat cu Rapid București, Ermal Krasniqi a bifat opt apariții, a reușit să-și treacă numele pe tabela de marcaj de patru ori și să paseze decisiv în nu mai puțin de trei situații diferite, în aproximativ 600 de minute petrecute în echipamentul giuleștenilor..
Clasament play-off după înjumătățire
- 1. FCSB - 32p
- 2. Rapid - 28p*
- 3. CFR Cluj - 27p*
- 4. Universitatea Craiova - 23p**
- 5. Farul Constanța - 22p*
- 6. Sepsi OSK - 22p*
*echipele au beneficiat de înjumătățire.
**Universitatea Craiova mai are un meci de jucat, cu FCU Craiova. Va intra cu 24 de puncte dacă face egal sau 25 de puncte dacă învinge.
Urmăriți SPORT.RO și pe Google News